La Casa de Cultura acull les IV Jornades de Treball Social i Salut de la Comunitat Valenciana
2025-07-24

El dijous 16 de juny a partir de les nou del matí, la Casa de Cultura de Burjassot es convertirà en el punt de trobada dels treballadors socials de la Comunitat Valenciana. En aqueix dia, el citat espai municipal acollirà la celebració de les IV Jornades de Treball Social i Salut de la Comunitat Valenciana, organitzades per la delegació en la Comunitat de l’Associació de Treball Social i Salut.

Amb l’objectiu d’oferir un espai de trobada entre professionals del Treball Social Sanitari que desenvolupen la seua activitat en l’àmbit de la salut, la jornada s’inaugurarà a les 9:30 hores, després de la recollida de documentació, de mans de l’alcalde de Burjassot, Rafa García, Joan Paredes i Carbonell, Subdirector General de Promoció de la Salut i Prevenció, C. de Sanitat Universal i Salut Pública, i Ana Isabel Cava Ros, delegada a la Comunitat Valenciana de l’AETSYS.

Després de la inauguració, a les 9:45 hores tindrà lloc la ponència “Estratègies perquè el Treball Social Sanitari siga professió sanitària”, moderada per Carmen Illa Lahuerta, treballadora social sanitària, i en la qual es comptarà amb la participació d’Eva Mª Garcés Trullenque, vicepresidenta de l’AETSYS, treballadora social psiquiàtrica i psicoterapeuta familiar de l’Hospital Clínic Universitari de València, i Mª José Monrós Chancosa, treballadora social sanitària, Conselleria de Sanitat Universal i Salut Pública, professora associada del departament de treball social i serveis socials de la Universitat de València.

Després de la pausa-café, a les 11:45 hores la ponència versarà sobre “La cartera de serveis del Treball Social Sanitari”, i estarà impartida per Mª Mercè Canet Ponsa, treballadora social sanitària en les línies pediàtriques CAP Maragall i del CAP Rio de Janeiro de Barcelona, de l’Institut Català de Salut, i Ana Isabel Cava Ros, treballadora social sanitària del Centre de Salut de Burjassot, delegada a la Comunitat Valenciana de l’AETSYS. Estarà moderada per la també treballadora social, Marisa García Tena.

A les 13 hores tindrà lloc la taula de comunicacions lliures, moderada per la treballadora social Belén Vidal Calatayud i en la qual es comptarà amb la intervenció de Carmen Castillo Cejas i Sagrario Gutiérrez Morato, treballadores socials sanitàries en l’Hospital La Fe de València que parlaran sobre la Millor comunicació seleccionada: la valoració social del pacient candidat a trasplantament hepàtic; Raquel Fuster Ribera, també treballadora social sanitària en l’Hospital La Fe, parlarà sobre Treball Social Sanitari: aplicació de la medicació familiar per a prevenir la sobrecàrrega del cuidador i la claudicació familiar. Finalment, Zaida Alarcón López, estudiant de 4t curs del Grau Superior de Treball Social en la Universitat de València, posarà sobre la taula L’opinió de les treballadores socials de l’Hospital Universitari i Politècnic La Fe sobre el seu quefer professional.

Després dels precs i preguntes, sobre les 13:50 hores tindrà lloc la clausura de les jornades amb la intervenció de les regidores de l’Ajuntament de Burjassot Mª Carmen Hortelano, regidora de Sanitat, i Lluna Àrias, regidora de Benestar Social, Igualtat i Desenvolupament Local.